Paarl draf ander spanne goed kaf | Netwerk24
Paarl draf ander spanne goed kaf
Danwel Demas van Paarl klop die verdediging op pad na die doellyn.Foto: Ernest Kilowan
Paarl het Saterdag 5 Mei twee vriendskaplike wedstryde teen Goodwood-rugbyklub op Newton gespeel.
Die eerste en tweedespan het gespeel en Paarl het hom goed van sy taak gekwyt.
Die eerstespan se agterlyn was in ’n vernietigende bui en Cornal Hendricks het vier drieë gedruk met uitstekende ondersteuning van sy mede­spelers – dit sal onregverdig wees om enige agterspelers uit te sonder. Die eer moet ook aan die pak voorspelers gaan wat gesorg het vir goeie balbesit. Die lostrio was ook baie prominent met verdediging asook op die aanval. Die eindtelling was 57-12 in Paarl se guns.
Die tweedespan, wat bestaan uit spelers van die tweede en derdespan, het ook ’n goeie wedstryd gehad en Paarl wen met 38-26. * Paarl speel Saterdag teen NNK Parow op die A-veld van Evergreens. Ander spanne in aksie: Evergreens, Young Peoples Blues Stars, Young Gardens en Vineyards. Wedstryde begin 12:00. Kontak 079 799 9447.